നിരാലംബരായ സ്ത്രീകള്ക്കായി നിര്ഭയ ഒരുങ്ങുന്നു കോതമംഗലം: നിരാലംബരായ സ്ത്രീകള്ക്കായി നിര്ഭയ ഒരുങ്ങുന്നു. സമൂഹത്തില് പ്രയാസമനുഭവിക്കുന്ന സ്ത്രീകളുടെ സമഗ്രമായ പുനരധിവാസം ലക്ഷ്യമാക്കിയുള്ള നിര്ഭയ സെന്റര് ഫോര് വിമന് ഇന് ഡിസ്ട്രെസ് കോതമംഗലത്ത് നിര്മാണം ആരംഭിച്ചു. നിര്ഭയ ഫൌണ്ടേഷന് കീഴിലെ ആദ്യ സംരംഭമാണ് വിമന് ഇന് ഡിസ്ട്രെസ്. കോതമംഗലം നെല്ലിക്കുഴിയില് പ്രവര്ത്തിക്കുന്ന പീസ് വാലി ഫൗണ്ടേഷനാണ് ആവശ്യമായ സ്ഥലം നല്കിയത്. നിര്ഭയ കേന്ദ്രത്തിെന്റ പ്രവര്ത്തനങ്ങള്ക്കും പീസ് വാലി പിന്തുണ നല്കും. ഗാര്ഹിക പീഡനത്തിന് ഇരയാക്കപ്പെട്ടവര്, വിധവകള്, ശാരീരികമാനസിക പീഡനങ്ങളെ അതിജീവിച്ചവര് എന്നിങ്ങനെ വിവിധ തരത്തിലുള്ളവര്ക്ക് നിര്ഭയ ആശ്വാസമാകും. ഇതിനായി സ്ത്രീകളുടെ വസ്ത്ര നിര്മാണ യൂനിറ്റ് ഉള്െപ്പടെ ഈ കേന്ദ്രത്തില് സജ്ജമാക്കും. പ്രവാസിയായ പി.ബി. സമീറാണ് കെട്ടിട നിര്മാണം സ്പോണ്സര് ചെയ്യുന്നത്. ലോഗോ പ്രകാശനം നിര്ഭയ ഫൗണ്ടേഷന് ചെയര്മാന് കെ.എം. യൂസുഫ്, വൈസ് ചെയര്പേഴ്സന് സീമ ജി. നായര് എന്നിവര് ചേര്ന്ന് പീസ് വാലി ഫൗണ്ടേഷന് ചെയര്മാന് പി.എം. അബൂബക്കറിന് കൈമാറി നിര്വഹിച്ചു. പീസ് വാലി വര്ക്കിങ് കമ്മിറ്റി അധ്യക്ഷന് കെ.എ. ഷെമീര്, കമ്മിറ്റി അംഗം യൂസുഫ് അലി എന്നിവര് സന്നിഹിതരായിരുന്നു.